KOMMISSIONENS FORORDNING (EU) Nr. 1017/2010
af 10. november 2010
om åbning af salg på det indre marked af korn fra medlemsstaternes interventionsorganer
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra f), sammenholdt med artikel 4, og
ud fra følgende betragtninger:
(1)
Kommissionens forordning (EU) nr. 1272/2009 af 11. december 2009 om gennemførelsesbestemmelser til Rådets forordning (EF) nr. 1234/2007 for så vidt angår opkøb og salg af landbrugsprodukter ved offentlig intervention (2) har fastsat, at salg af korn fra interventionsorganerne skal foregå ved licitation.
(2)
Medlemsstaterne har interventionslagre af blød hvede og byg. For at imødekomme efterspørgslen på markedet er det hensigtsmæssigt, at disse kornlagre i medlemsstaterne stilles til rådighed på det indre marked. Derfor bør der åbnes løbende licitationer med henblik på videresalg på det indre marked af korn fra medlemsstaternes interventionsorganer. Licitationerne bør hver især betragtes som en særskilt licitation.
(3)
Af hensyn til situationen på det indre marked bør Kommissionen forvalte licitationen. Der bør desuden fastsættes en tildelingskoefficient for de bud, der svarer til minimumssalgsprisen.
(4)
Med henblik på en effektiv forvaltning af ordningen bør der fastsættes betingelser og frister for fremsendelsen af de oplysninger, som Kommissionen måtte anmode om.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Anvendelsesområde
Der åbnes en licitation med henblik på videresalg af korn fra interventionslagre på det indre marked efter bestemmelserne i afsnit III i forordning (EU) nr. 1272/2009.
De maksimumsmængder, der er til rådighed pr. medlemsstat, er anført i bilaget til nærværende forordning.
Artikel 2
Datoer for indgivelse af bud
1. Fristen for indgivelse af bud til den første dellicitation udløber den 24. november 2010 kl. 11 (Bruxelles-tid).
Fristen for indgivelse af bud til de følgende dellicitationer udløber følgende dage kl. 11 (Bruxelles-tid):
-
den 8. og 15. december 2010
-
den 12. og 26. januar 2011
-
den 9. og 23. februar 2011
-
den 9. og 23. marts 2011
-
den 13. og 27. april 2011
-
den 11. og 25. maj 2011
-
den 15. og 29. juni 2011.
2. Buddene indgives til de af medlemsstaterne godkendte interventionsorganer, jf. den liste, der er offentliggjort på internettet (3).
Artikel 3
Meddelelse til Kommissionen
Meddelelsen i henhold til artikel 45 i forordning (EU) nr. 1272/2009 gives inden kl. 16 (Bruxelles-tid) på den dag, hvor fristen for indgivelsen af bud udløber, jf. artikel 2 i nærværende forordning.
Artikel 4
Beslutning på grundlag af buddene
Efter proceduren i artikel 195, stk. 2, i forordning (EF) nr. 1234/2007 fastsætter Kommissionen en minimumssalgspris for hver kornart og hver berørt medlemsstat, eller den beslutter, at licitationen skal være uden virkning, jf. artikel 46 i forordning (EU) nr. 1272/2009.
Artikel 5
Ikrafttræden
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. november 2010.